./data/phi0978/phi001/phi0978.phi001.perseus-lat2.xml
pluribus fitea modis  namque et lapidi, ex quo coquitur aes, deraditur, et aere candido perforato atque in cadis suspensosuper acetum acre opturatumque operculo  multo probatior est, si hoc idem squamis fiat  quidam vasa ipsacandidi aeris fictilibus condunt in acetum raduntque decumo die  alii vinaceis contegunt totidemque post diesradunt, alii delimatam aeris scobem aceto spargunt versantque spathis saepius die, donec absumatur  eandemscobem alii terere in mortariis aereis ex aceto malunt ocissime vero contingit coronariorum recisamentis in acetumid additis  adulterant marmore trito maxime Rhodiamaeruginem, alii pumice aut cummi  praecipue autem fallitatramento sutorio adulterata; cetera enim dente deprehenduntur stridentia in frendendo  experimentum in vatilloferreo, nam quae sincera est, suum colorem retinet, quaemixta atramento, rubescit  deprehenditur et papyro gallaprius macerato, nigrescit enim statim aerugine inlita  deprehenditur et visu maligne virens  sed sive sinceramsive adulteram aptissimum est elui siccatamque in patinanova uri ac versari, donec favilla fiat; postea teritur acreconditur  aliqui in crudis fictilibus urunt, donec figlinum percoquatur  nonnulli et tus masculum admiscent lavatur autem aerugo sicut cadmea  vis eius collyriisoculorum aptissima et delacrimationibtus mordendo proficiens, sed ablui necessarium penicillis calidis, donecrodere desinat — Hieracium vocatur collyrium, quodea maxime constat  temperatur autem id hammoniaci unciis IIII, aeruginis Cypriae II, atramenti sutorii, quod chalcanthum vocant, totidem, misyos una, croci VI  haecomnia trita aceto Thasio colliguntur in pilulas, excellentisremedii contra initia glaucomatum et suffusionum, contracaligines aut scabritias et albugines et genarum vitia cruda autem aerugo volnerariis emplastris miscetur  orisetiam gingivarumque exulcerationes mirifice emendat etlabrorum ulcera cum oleo  quod si et cera addatur, purgat et ad cicatricem perducit  aerugo et callum fistularum erodit vitiorumque circa sedem sive per se sivecum hammoniaco inlita vel collyrii modo in fistulas adacta  eadem cum resinae terebinthinae tertia parte subacta lepras tollit